**Norske arkitekters landsforbund** (**NAL**) er en fagideell medlemsorganisasjon for arkitekter i Norge med utdanning på universitets/høgskolenivå. NAL ble etablert i 1911 og arbeider for å fremme god arkitektur og arkitekters felles interesser.

Organisasjonsstruktur og ledelse
--------------------------------

Organisasjonen har 14 lokalforeninger i Norge. Sekretariatet holder til i Oslo. President for perioden 2021 til 2024 er arkitekt MNAL Adnan Harambasic.

Virksomhet
----------

NAL samarbeider med en rekke offentlige og private institusjoner for å bedre rammebetingelsene for arkitektur. Dette gjør man blant annet gjennom å være høringsinstans for offentlige myndigheter for nye lover og forskrifter og gjennom å delta i den offentlige debatten om arkitektur og stedsutvikling. NAL er en pådriver for utvikling av arkitekturpolitikk i Norge mot politikere og andre beslutningstagere.

NAL er rådgiver og tilrettelegger for gjennomføring av arkitektkonkurranser i Norge. Konkurransesekretariat arbeider både med å bistå oppdragsgivere med selve gjennomføringen av konkurransene og gir veiledning og råd til våre medlemmer.

Gjennom fagavdelingen deltar og utvikler NAL nye miljøprosjekter med sine samarbeidspartnere. Disse formidles blant annet gjennom en prosjektdatabasen som er tilgjengelige for alle på NALs nettsider. Målet er å øke miljøkompetansen og tverrfagligheten blant arkitekter, planleggere og øvrige aktører i byggsektoren.

NAL tilbyr kurs og etterutdanning for arkitekter og andre relaterte yrkesgrupper. I tillegg arrangerer NAL Arkitekturdagen en gang i året, med aktuelle foredragsholdere fra inn- og utland, og seminarer/konferanser om arkitektur og stedsutvikling.

Fagtidsskrifter
---------------

NAL utgir to fagtidsskrifter: *Arkitektur N* og *Arkitektnytt*. NAL har også et fagbibliotek og en omfattende tidsskriftsamling innenfor arkitektur.

Æresmedlemskap og priser
------------------------

Siden 1919 har NAL tildelt æresmedlemskap.

### Arkitekturprisen

I 2015 etablerte NAL Arkitekturprisen, som deles ut annet hvert år. Vinneren blir offentliggjort på Arkitekturdagen den 27. september i utdelingsåret. Vinneren mottar (per 2019) 100 000 kroner samt diplom og plakett.

### NALs hederspris

NALs hederspris deles ut til personer som har gjort en stor innsats for arkitekturen. Mottagere av hedersprisen (per 2022) har vært:

* 1995: Kirsten Sand
* 1996: Åse Kleveland
* 1999: Ingrid Stenseth
* 2002: Betzy Sølvsberg
* 2006: Hans-Henrik Halvorsen
* 2009: Jens Ulltveit-Moe

Arkitektutdanning i Norge
-------------------------

Fullførte studier ved følgende tre arkitektskoler i Norge fører frem til en godkjent arkitekteksamen i henhold til EUs utdanningsdirektiv og til den akademiske graden Master i arkitektur:

* Arkitektur- og designhøgskolen i Oslo (AHO)
* Norges teknisk-naturvitenskapelige universitet (NTNU) – Fakultet for arkitektur og billedkunst
* Bergen arkitektskole

Referanser
----------

1. ↑   Merkedager : fødselsdager, stiftelsesdatoer, begivenheter, urn.nb.no[Hentet fra Wikidata]
2. ↑  «NALs bibliotek». *www.arkitektur.no* **(norsk)**. Arkivert fra originalen 9. november 2022. Besøkt 9. november 2022.
3. 1 2 3 4 5  «Æresmedlemmer og hederspris». *www.arkitektur.no* **(norsk)**. Arkivert fra originalen 4. november 2022. Besøkt 4. november 2022.
4. ↑  arkitektnytt.no (28. august 2019). «13 kjemper om NALs arkitekturpris». *arkitektnytt.no* **(norsk)**. Arkivert fra originalen 4. november 2022. Besøkt 4. november 2022.
5. ↑  arkitektnytt.no (22. mai 2009). «NALs hederspris til Jens Ulltveit-Moe». *arkitektnytt.no* **(norsk)**. Arkivert fra originalen 4. november 2022. Besøkt 4. november 2022.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** SUDOC **·** Brønnøysundregistrene
 |